STATINIŲ TECHNINĖS PRIEŽIŪROS PASLAUGŲ TEIKIMO SUTARTIS NR. GV-25/20

2025 m. lapkričio 18 d.

Visagino ,,Gerosios vilties“ progimnazija, atstovaujama direktorės Jolantos Bartkūnienės (toliau – Užsakovas), ir 
UAB ,,Plėtros partneriai“, atstovaujama direktoriaus Pavel Verbovič (toliau – Paslaugų teikėjas), toliau kartu vadinami Šalimis, sudarė statinių techninės priežiūros paslaugų teikimo sutartį (toliau – Sutartis).
1. SUTARTIES OBJEKTAS

1.1. Vadovaujantis statybos techniniu reglamentu STR 1.03.07:2017, kuris įsigaliojo 2017 m. sausio 1 d., ir vėlesniais pakeitimais bei papildymais, Užsakovas paveda Paslaugos teikėjui atlikti statinio, esančio adresu Partizanų g. 2, Visagine, periodines ir specializuotas apžiūras (kasmetines ir neeilines).

2. STATINIŲ KASMETINIŲ APŽIŪRŲ KAINA IR ATSISKAITYMO TVARKA

2.1. Sutarties objekto kaina – yra 1452,00 Eur (vienas tūkstantis keturi šimtai penkiasdešimt du eurai, 00 ct). Į šią sumą įeina visos išlaidos ir mokesčiai.
2.2. Paslaugų kaina per metus negali viršyti 484,00 Eur su PVM.
2.3. Paslaugų teikėjas paslaugas atlieka vadovaujantis ta kaina, kuri buvo pasiūlyta apklausos metu.
2.4. Užsakovas už paslaugas moka pagal Paslaugų teikėjo 1 karta per metus pateikta atliktų paslaugų aktą ir PVM sąskaitą–faktūrą.
2.5. Visus mokėjimus pagal šią sutartį Užsakovas atlieka per 30 (trisdešimt) dienų nuo sąskaitos–faktūros pateikimo apmokėjimui dienos. Paslaugų teikėjas sąskaitą–faktūrą pateikia informacinės sistemos „SABIS“ priemonėmis.    
2.6. Užsakovui be pateisinamų priežasčių nesumokėjus Paslaugų teikėjo pateiktoje sąskaitoje–faktūroje nurodytos sumos, Paslaugų teikėjas gali reikalauti iš Užsakovo 0,02 % nuo vėluojamos sumokėti sumos dydžio delspinigių už kiekvieną praleistą dieną. Delspinigiai skaičiuojami nuo mokėjimo termino pasibaigimo dienos (ši diena neįskaitoma) iki dienos, kurią buvo gautas apmokėjimas (ši diena neįskaitoma). 
2.7. Jei ne dėl Paslaugų teikėjo kaltės vėluojama sumokėti daugiau nei 30 (trisdešimt) kalendorinių dienų nuo mokėjimui nustatyto termino pabaigos, Paslaugų teikėjas turi teisę nutraukti Paslaugų sutartį ir reikalauti nuostolių atlyginimo. 
2.8. Paslaugų sutartyje fiksuota Paslaugų kaina negali būti keičiama visą Paslaugų sutarties vykdymo laikotarpį, išskyrus pasikeitus pridėtinės vertės mokesčio (PVM) tarifui. Pasikeitus pridėtinės vertės mokesčio (PVM) tarifui Paslaugų kaina atitinkamai didinama arba mažinama. 
2.9. Susitarimai dėl Paslaugų kainų perskaičiavimo įforminami šalių pasirašomu protokolu ir taikomi tik apmokėjimui už iki perskaičiavimo pagal Paslaugų sutartį nesuteiktas Paslaugas. 
                                        
3. ŠALIŲ ĮSIPAREIGOJIMAI

         3.1. Paslaugų teikėjas įsipareigoja:
3.1.1. Organizuoti kasmetines (pasibaigus žiemos sezonui, atsižvelgiant į statinių naudojimo ypatumus ir/ar prieš prasidedant žiemos sezonui) ir neeilines apžiūras, kurių metu kartu su Užsakovo paskirta specialistų komisija, privalo detaliai apžiūrėti ir patikrinti pagrindines statinio konstrukcijas ir inžinierinę įrangą, nustatyti statybinių tyrinėjimų poreikį, pastato defektus ir remonto darbų poreikį, pateikti statinio apžiūros aktą su įrašu statinių techninės priežiūros žurnale;
3.1.2. Vykdyti nuolatinį stebėjimą ir būtiniausių darbų nustatymą – ne rečiau kaip 1 (vieną) kartą per mėnesį;
3.1.3. Pagal poreikį organizuoti esamo statinio tyrinėjimus;
3.1.4. Pildyti pastato techninės priežiūros žurnalą – ne rečiau kaip 1 (vieną) kartą per mėnesį.
3.2. Užsakovas įsipareigoja:
3.2.1. Apmokėti paslaugų teikėjui už paslaugas pagal gautus atsiskaitymo dokumentus  ne vėliau kaip per 30 (trisdešimt) dienų po jų gavimo;
3.2.2. Skirti atsakingą darbuotoją paslaugų atlikimo priežiūrai ir priėmimui;
3.2.3. Sudaryti komisiją statinių techninei apžiūrai atlikti.

4. ŠALIŲ ATSAKOMYBĖ

              4.1. Užsakovas, nustatęs netinkamą statinio techninės priežiūros vykdymą, raštu apie  tai praneša Paslaugų teikėjui.
              4.2. Užsakovas, nustatęs nukrypimus nuo sutarties sąlygų, turi teisę nutraukti sutartį su Paslaugų teikėju ir reikalauti atlyginti patirtus nuostolius. Nutraukęs sutartį ne dėl Paslaugų teikėjo kaltės, atlygina Paslaugų teikėjui jo turėtas pagrįstas išlaidas ir nuostolius, susijusius su sutarties nutraukimu.
              4.3. Paslaugų teikėjas, nutraukęs sutartį dėl nepateisinamos priežasties, atlygina Užsakovui nuostolius, susijusius su sutarties nutraukimu.

5. NEPAPRASTOSIOS APLINKYBĖS

5.1. Šalys neatsako už visišką ar dalinį savo įsipareigojimų pagal šią Sutartį              nevykdymą, jei tai įvyksta dėl nenugalimos jėgos aplinkybių. Šalys nenugalimos jėgos (force majeure) aplinkybes supranta taip, kaip nustato LR civilinis kodeksas.
5.2. Sutarties Šalis, kuri dėl nurodytų aplinkybių negali įvykdyti prisiimtų                  įsipareigojimų, privalo ne vėliau kaip per 15 (penkiolika) kalendorinių dienų nuo tokių aplinkybių atsiradimo raštu apie tai informuoti kitą Sutarties Šalį. Laiku nepranešusi, įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.

6. BAIGIAMOSIOS NUOSTATOS

6.1. Šalys įsipareigoja tarpusavio santykiuose laikytis konfidencialumo ir neatskleisti tretiesiems asmenims jokios komercinės, dalykinės, finansinės informacijos, su kuria buvo            supažindintos bendradarbiaudamos šios Sutarties pagrindu.
6.2. Sutartis įsigalioja nuo 2025 m. lapkričio 18 d. ir galioja iki 2028 m. lapkričio 18 d. 
6.3. Bet kokie Sutarties pakeitimai ar papildymai turi būti įforminti raštu, pasirašius abiejų Šalių įgaliotiems atstovams.
6.4. Jei kuri nors šios Sutarties dalis tampa negaliojanti arba anuliuojama, likusios sutarties dalys lieka galioti.
6.5. Pasikeitus adresams, telefonų ir banko rekvizitams, Sutarties Šalys įsipareigoja apie tai nedelsdamos raštu informuoti viena kitą.
6.6. Sutartis gali būti Užsakovo iniciatyva bet kuriuo metu nutraukiama ir nesant esminio Sutarties pažeidimo, jei Užsakovas apie Sutarties nutraukimą informuoja Paslaugų teikėją ne vėliau kaip prieš 30 (trisdešimt) dienų iki Sutarties nutraukimo dienos.
6.7. Visi su šia Sutartimi susiję ginčai sprendžiami derybų keliu. Nesusitarus, ginčai sprendžiami Lietuvos Respublikos įstatymų nustatyta tvarka.
             6.8. Sutartis sudaryta dviem vienodą juridinę galią turinčiais egzemplioriais, po vieną kiekvienai šaliai.
             6.9. Pirkimas laikomas „žaliuoju“, nes jam taikomas Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto  „Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo“ 4.4. punktas. Sutartyje numatomi tokie tiekėjo įsipareigojimai: Privalo naudoti elektroninius dokumentus ir vengti popierinių ataskaitų (išskyrus būtinas teisines formas).
             6.10. Užsakovo ir paslaugų teikėjo paskirti atsakingi asmenys:
             6.10.1. už sutarties vykdymą – Visagino ,,Gerosios vilties“ progimnazijos padalinio (ūkio) vadovė Vlada Skrytė, tel. +370 652 34166, el. p.: vlada.skryte@vgvp.lt; 
             6.10.2. už šios sutarties ir jos pakeitimų paskelbimą Centrinės viešųjų pirkimų informacinėje sistemoje - Visagino ,,Gerosios vilties“ progimnazijos padalinio (ūkio) vadovė Vlada Skrytė, tel. +370 652 34166, el. p.: vlada.skryte@vgvp.lt;         
             6.10.3. paslaugų teikėjo paskirtas atsakingas asmuo – inžinierius Aleksandr Kurakin, tel. +370 610 06055, el. p.: kurakinaleksandr@gmail.com . 

7. SUTARTIES ŠALIŲ REKVIZITAI

UŽSAKOVAS                                        PASLAUGŲ TIEKĖJAS 

Visagino ,,Gerosios vilties“ progimnazija              UAB „Plėtros partneriai“
Partizanų g. 2/7, 31105 Visaginas                         Laisvės pr. 77B, 06152 Vilnius
Įm. k. 190243095                                         Įm. k. 302813895
                                                           PVM k. LT100007816311
A. s. LT49 7300 0100 0261 9726                          A. s. LT467044060007837161
AB ,,Swedbank“                                          AB SEB bankas
Banko kodas 73000                                       Banko kodas 70440
Tel.: (8 386) 31671                                       Tel.: +370 652 44457
El. paštas: jolanta.bartkuniene@vgvp.lt                   El. paštas: info@pletrospartneriai.lt

Direktorė                                                 Direktorius
Jolanta Bartkūnienė                                       Pavel Verbovič
                          
A.V.                                                      A.V.